open-index/open-wikipedia-markdown huggingface dataset:
Mathias Kolström

**Mathias Kolström** () oli Muonion kappelisaarnaaja ja myöhemmin Muonion ensimmäinen kirkkoherra (1812–1829), joka on tullut monien ulkomaisten matkakirjojen kuvaamaksi. Suomen kirkkohistoriassa häntä on käytetty esimerkkinä pappisköyhälistöstä.

Kolström oli kotoisin Torniosta, jossa hänen isänsä toimi seppänä. Suku oli alkuaan lähtöisin Kolarista. Kolström kävi lukion Härnösandissa ja opiskeli Uppsalan yliopistossa. Papiksi hänet vihittiin 1788. Kun Suomi liitettiin Venäjään, Muonionniskasta tehtiin keisarillinen pastoraatti ja Kolströmistä sen ensimmäinen kirkkoherra. Muonion kirkko rakennettiin hänen aikanaan. Kolström harrasti myös luonnontiedettä ja hyönteisten keräämistä. Kokoelmansa hän lahjoitti myöhemmin osaksi Fauna-seuran kokoelmia. Keväällä 1827 hän vihki Lars Levi Laestadiuksen avioliittoon Enontekiön kirkossa.

Kolström oli naimisissa Brita Elisabeth Wahlbomin (1764–1844), Arbogasta kotoisin olevan räätälimestarin tyttären kanssa. Orléansin herttua Ludvig Filipin viivyttyä pappilassa salanimellä Kolströmin vaimon sisar Beata-Kaisa synnytti aviottoman lapsen, jota on pidetty Ludvig Filipin, myöhemmän Ranskan kuninkaan poikana. Kolströmiä kuvailevat yksityiskohtaisesti monet ulkomaiset aikalaismatkailijat, kuten italialainen Giuseppe Acerbi, ruotsalainen eversti Anders Fredrik Skjöldebrand, englantilainen Edward Daniel Clarke, Erik Forsström ja ruotsalainen Johan Wilhelm Zetterstedt. Perimätietoa Kolströmistä on tallettanut myös Samuli Paulaharju.

Kolströmin jälkeläiset ovat vaikuttaneet pappeina Torniojokilaaksossa ja Lapissa. Osa jälkeläisistä on suomentanut sukunimen muotoihin Kolamo, Hiilivirta ja Viherkenttä.

## Lähteet

*
*
*http://www.doria.fi/handle/10024/59682
*

### Viitteet

## Aiheesta muualla
*
*Släkten Kolström - Kolamo - Hiilivirta - Viherkenttä (Genos)  
*L. Bygdén: Härnösands Stifts Herdaminne - Matthias Kolström 
*
*Orleansin herttua Ludvig Filip ja Beata Caisa Walbom
Spanish Fly

***Spanish Fly***  on yhdysvaltalaisen rock-yhtye Van Halenin kappale *[[Van Halen II]]* -albumilta. Koko kappale on pelkkää kitaristi Eddie Van Halenin nailonkielisellä akustisella kitaralla soittamaa sooloa raidan alussa kuuluvaa, todennäköisesti Eddien omasta suusta kuuluvaa murahdusmaista ääntä lukuun ottamatta. Kappaleen pituus on vain 58 sekuntia.

Soolo on hyvin espanjalaisvaikutteinen, joka kuuluu flamencomaisessa kitarasoundissa. Eddie Van Halen soittaa lähes aina osan kappaleesta yhtyeen keikoilla oman kitarasoolo-osionsa aikana. Kappaleessa on paljon samoja piirteitä kuin Van Halenin ensimmäisellä albumilla (1978) olevassa kitaransoittoa mullistaneessa *[[Eruption]]*-kappaleessa. Kappaletta voikin luonnehtia akustiseksi sovitukseksi kappaleesta.
Michael T. Ross

**Michael T. Ross** on yhdysvaltalainen kosketinsoittaja, joka on soittanut useissa rockyhtyeissä kuten Hardlinessa ja Lita Fordissa.

Vuonna 2002 hän liittyi rockyhtye Hardlineen ja he julkaisivat albumin *[[II (Hardlinen albumi)|II]]*, sekä live-DVD ja -CD *[[Live At The Gods Festival 2002]]*. 2003 hän liittyi Angel-yhtyeeseen ja he esiintyivät ympäri Eurooppaa ja Yhdysvaltoja suurilla festivaaleilla kuten Bang Your Head Festival Saksassa ja Z7 Sveitsissä.

Ross on esiintynyt Accomplice-yhtyeen kanssa 2000-luvun alusta ja hän soitti vuonna 2006 julkaistun *She's on Fire* -albumilla yhdessä Hardlinen laulaja Johnny Gioelin kanssa.

Vuonna 2007 hän soitti koskettimia muun muassa, XYZ:n *Here and Gone* ja Lizzy Bordenin *Appointment with Death* albumeilla. 2008 Ross liittyi Lita Fordiin ja he tekivät kiertueen ja levyn.

## Aiheesta muualla
* Michael T. Rossin MySpace-sivusto
Johnny Gioeli

**Johnny Gioeli** (s. 5. lokakuuta 1967 Brooklyn, New York) on yhdysvaltalainen rocklaulaja. Hän on ollut muun muassa yhtyeissä Hardline, Crush 40 ja Accomplice, sekä kitaristi Axel Rudi Pellin laulajana.

## Aiheesta muualla
* Axel Rudi Pellin virallinen sivusto
* Brunetten virallinen sivusto 
* Johnny Gioeli -fanisivu MySpacessa
Aeronomia

**Aeronomia** on geofysiikan osa-alue, joka tutkii ilmakehän ylimpiä osia mesosfääristä lähtien,  joidenkin lähteiden mukaan stratosfääristä alkaen.
 
Alkuperäisen määritelmän mukaan aeronomia tutkii niitä osia ilmakehistä, joissa Auringon säteilyn aiheuttama dissosiaatio ja ionisaatio johtavat merkittäviin fysikaalisiin ja kemiallisiin prosesseihin. Tämä määritelmä sisältää myös muiden planeettojen kaasukehät soveltuvissa osin. Tämän määritelmän Sidney Chapman esitteli kansainvälisen Geodesian ja Geofysiikan liiton yleiskokoukselle vuonna 1954, pari vuotta ennen ensimmäisiä satelliittimittauksia. 

Havaintojen saaminen noista ilmakehän osista on vaikeaa. Siihen käytetään tutkimusraketteja, erityisvahvoja luotaimia sekä nykyisin ennen kaikkea kaukokartoitusmenetelmiä. Näistä uusimpia on tähtiokkultaatio, jossa verrataan tähdestä ilmakehän läpi kulkeneen valon spektriä sellaiseen, jonka satelliitti on mitannut samasta tähdestä sellaisella hetkellä, ettei valo kulkenut ilmakehän läpi.

Esimerkkejä aeronomian tutkimuskohteista:

* otsonikato
* tulivuorten päästämät aerosolit
* kasvihuoneilmiö
* radioaaltojen eteneminen ionosfäärissä
* magneettiset myrskyt
* ilman kitkan aiheuttama huojahtelu satelliittien radoissa

## Lähteet
AlgarveShopping

**Kauppakeskus AlgarveShopping** sijaitsee Algarvessa, Portugalissa. Kauppakeskus avattiin huhtikuussa 2001. Kauppakeskuksen omistaa Sonae Sierra, joka kuuluu portugalilaiseen Sonae monialayhtymään.

AlgarveShoppingin kerrospinta-ala on yli 42&nbsp;500 m² ja kauppakeskuksessa sijaitsee noin 132 liikettä. Kauppakeskuksessa on muun muassa ravintolamaailma ja Continente-hypermarketketju.

## Kulkuyhteydet
Parhaiten kauppakeskukseen pääsee autolla.

## Lähteet

## Aiheesta muualla
* AlgarveShopping kotisivut
Kuolanvuono

**Kuolanvuono** () on 57 km:n pituinen kapea, vuonomainen Barentsinmeren lahti, joka työntyy pohjoisesta Kuolan niemimaahan. Suuaukolla vuonon leveys on 7 kilometriä ja syvyys 200–300 metriä. Eteläosassa vuonon leveys on kilometri. Tuulomajoki ja Kuolajoki laskevat Kuolanvuonon perukalle (eteläosaan). 

Lahden itäranta on rikkonainen ja jyrkkä, länsireuna suhteellisen loivarantainen. Murmanskin kaupunki ja suljettu Severomorskin kaupunki laivasto- ja lentotukikohtineen sijaitsevat itärannalla. Lahden länsirannalla lähellä sen suuta on Poljarnyin kaupunki ja ydinsukellusvenetelakka. Vuonon eteläosassa sijaitsee Kuolan kaupunki ja silta vuonon vastarannalle.

Kahdesti vuorokaudessa nousevan vuoroveden vaihtelu Kuolanvuonossa voi olla 4 metriä. Lahden satamat ovat avoinna koko vuoden, vaikka sen eteläisimmät osat voivat joskus jäätyä.

## Kuvia

Veer - 1605 - Waerachtighe beschryvinghe - UB Radboud Uni Nijmegen - 248643460 169 (cropped).jpeg|Kartta vuodelta 1605 (Gerrit de Veer), jossa näkyy Kuolanvuono.
Port of Murmansk 2022-05 portra800.jpg|Murmanskin satamaa (5/2022).
Мурманская гавань (2013).JPG|Näkymä sataman yli Kuolanvuonoon (2013).
Вид на Мурманск и Кольский залив.JPG|Näkymä vuonoon Murmanskin kaupungista (2010).
Вид с Горелой горы на Кольский залив.jpg|Silta yli Kuolanvuonon pohjukan (2007). Tulomajoki laskee vuonon pohjukkaan.


## Lähteet

## Aiheesta muualla

* narod.ru Alueen karttalehdet (1:50 000) neuvostoajalta  (narod.ru)
Azerbaidžanin vaakuna

**Azerbaidžanin vaakuna** on Azerbaidžanin tunnus lipun ja kansallislaulun ohella. Se on ympyrän muotoinen ja siinä on samat värit kuin Azerbaidžanin lipussa. Vaakunan keskellä on kahdeksansakaraisessa tähdessä liekki symboloiden Azerbaidžanin olevan ikuisen tulen maa. Tähden kahdeksan sakaraa ja niiden välissä olevat kultaiset pallot symboloivat Azerbaidžanin kahdeksaa turkkilaista kansaa. Vaakunan alla on vehnäntähkiä ja tammenlehviä.

Vaakuna perustuu Azerbaidžanin demokraattisen tasavallan vaakunaan ja se otettiin käyttöön vuonna 1993.

## Lähteet

## Katso myös

*Azerbaidžanin sosialistisen neuvostotasavallan vaakuna
Kiirunankello

**Kiirunankello** (*Campanula uniflora*) on arktisen alueen kellokasvi.

## Ulkonäkö ja koko

Yksivartinen kiirunankello on pienikokoinen, 5–20 senttimetriä pitkä maitiaisnesteinen kalju ruoho. Kasvin lehdet sijaitsevat varressa kierteisesti ja ovat ehyt- tai matalaan nyhälaitaisia. Lyhytruotiset aluslehdet ovat puikean soikeita tai pitkulaisia ja pituudeltaan 1–2 cm. Varsilehdet ovat suikeita tai tasasoukkia, lähes ruodittomia ja pituudeltaan 2–5 cm. Vaaleansiniset, nuokkuvat kukat ovat yksittäin. Kukan teriö on kapean kellomainen, 7–10 mm pitkä, noin sikiäimen pituinen. Verhiönliuskat ovat teriönmyötäisiä. Kiirunankello kukkii Suomessa heinäkuussa.

## Levinneisyys
Kiirunankelloa esiintyy paikoittain Yhdysvalloissa, Kanadassa, Grönlannissa, Islannissa ja Venäjällä. Skandinaviasta kiirunankelloa löytyy Norjan ja Ruotsin tuntureilta sekä Suomen Enontekiöltä. Ensimmäisen kerran laji löydettiin Suomesta vuonna 1914 Pikku-Mallalta. Merkittävä osa Suomen tunnetuista kiirunankellon esiintymistä sijaitsee suojelualueilla. Suomessa laji on rauhoitettu ja luokiteltu vuodesta 2019 lähtien äärimmäisen uhanalaiseksi. Vuonna 2000 se luokiteltiin silmälläpidettäväksi ja vuonna 2010 vaarantuneeksi.

## Elinympäristö
Suomessa kiirunankellon esiintymät ovat lähinnä keskipaljakalla, korkeimmillaan tuhannessa metrissä. Tavallisesti lajia löytää puolivarjoisilta, pohjoiseen viettäviltä avoimilta kalliohyllyiltä. Kiirunankello on kalkinsuosija.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Kiirunankello*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 90.

### Viitteet

## Aiheesta muualla
* Kasviatlas 2022: Kiirunankellon (''Campanula uniflora'') levinneisyys Suomessa.
* ITIS: ''Campanula uniflora'' 
* United States Department of Agriculture (USDA): ''Campanula uniflora''
Assam (tee)

**Assam-tee** on mustaa teetä, jota tuotetaan Intian Assamin osavaltiossa Brahmaputran laaksossa. Assam on pinta-alaltaan ja tuotantomäärältään ylivoimaisesti Intian suurin teealue. Valtaosa Assam-teestä jalostetaan teollisella CTC-menetelmällä, ja vain osa kuuluu ortodoksisen teentuotannon piiriin.

Intiassa alkoivat siirtomaakaudella teetä viljellä britit, jotka pyrkivät riippumattomuuteen Kiinasta teekaupassa. Teenkasvatuksen mahdollisuuksiin uskottiin, koska Assamista löydettiin oma villi teepensaskanta, assamintee (*Camellia sinensis var. assamica*). Tovin britit isänmaallisesti jopa väittivät, että teepensaan alkuperä olikin Intiassa, josta se oli levinnyt rajan yli läheiseen Kiinan Yunnaniin. Sittemmin teepensaan syntyseutu on villien teepensaskantojen ja niiden lähisukulaisten geeniperimän perusteella paikannettu Intian Assamin, Kiinan Yunnanin ja Myanmarin pohjoisosien muodostamalle vyöhykkeelle.

Teenkasvatusta varten Assamissa raivattiin metsää ja perustettiin suuria plantaaseja, joissa työolot olivat surkeat ja työntekijöiden kuolleisuus suuri.

Assamilainen teepensas viihtyy trooppisissa oloissa ja on viljelyssä kiinalaista teepensasta tuottoisampi. Se poikkeaa myös maultaan kiinalaisesta teestä, ja sitä käytetään usein erilaisissa vahvoissa aamiaisteesekoituksissa. Assamilaisen teepensaan ceylonilainen klooni on levinnyt teenviljelyssä laajalle alueelle, esimerkiksi Kenian teentuotantoon.

Assam-tee on luonteeltaan vahvaa, pehmeää ja "maltaista". Se on parasta nautittuna maidon kera. Parhaimpana Assam-teenä pidetään toista satokautta (*Second Flush*). Brittien maidon lisääminen teehen todetaan saaneen alkunsa, kun he halusivat pehmentää ensimmäisten assaminteen satojensa kiinanteetä voimakkaampaa makua. Länsimaisen teenjuonnin alkuvaiheessa tee oli alkujaan tuotu Kiinasta ja se oli maultaan erilaista.


Tiedosto:Assam.jpg|Teenviljelyn ja -valmistuksen opastustaulu, Assam, Intia, 1850.
Tiedosto:Tea plantation in Sonitpur district of Assam, India.jpg|Teeviljelmää Intian Assamin osavaltiossa.
Tiedosto:Plucking tea in a tea garden of Assam.jpg|Teenpoimija Assamissa.


## Lähteet

### Muita lähteitä
* Pettigrew, Jane: *Tea*. Chartwell Books, 1999. 
* Dominique T. Pasqualini, Bruno Suet: *The Time of Tea*. Vilo International, Ranska 2000 

## Aiheesta muualla
Längelmäen vaakuna

**Längelmäen kunnanvaakuna** on saanut aiheensa Längelmäen alueen ominaispiirteistä. Vaakunan vesipyörä viittaa laajoihin vesistöihin ja niiden äärellä olleisiin lukuisiin myllyihin, ja kukat pellavanviljelyyn.

Vaakunan on suunnitellut Ahti Hammar, ja se vahvistettiin käyttöön 1. helmikuuta 1952. Vaakunan selitys on ”punaisessa kentässä vesiratas ja sen yläpuolella lakio; molemmat hopeaa; lakiossa kolme sinistä, viisilehtistä kukkaa”. Vaakuna muuttui epäviralliseksi kotiseutuvaakunaksi vuonna 2007, kun Längelmäki jaettiin Jämsän ja Oriveden kuntiin.

## Lähteet
*
Bob Sauvé

**Robert F. "Bob" Sauvé** (17. kesäkuuta 1955 Sainte-Geneviève, Quebec, Kanada) on entinen kanadalainen jääkiekkomaalivahti ja nykyinen pelaaja-agentti.

## Ura
Sauvén menestyttyä juniorisarjoissa Buffalo Sabres varasi hänet vuonna 1975 ensimmäisellä kierroksella. Yhteensä Sauvé oli 17. varaus. 1975 Sabres varasi kolme maalivahtia, joista Sauvé ja Don Edwards olivat kuuluisimpia. Sauvé pelasi Sabresissa neljä ottelua kaudella 1976–1977 viettäen silti suurimman osan kaudesta AHL:ssä Rod Island Redissä, joka tunnetaan nykyisin nimellä Hartford Wolf Pack. Edwards oli alun alkaen menestyksekkäämpi heistä kahdesta. Seuraavana kautena Sauvé vietti aikaa Hershey Bearsin joukkueessa pelaten kaksitoista ottelua Sabresissa.

Kauden 1979–1980 alkaessa Sauvé teki hyviä tuloksia harjoitusleireillä. Hänen sormensa kuitenkin murtui ja hän joutui aloittamaan kauden Hersheyssä. Kun Edwards joutui jäämään sivuun, Sauvé kutsuttiin Buffaloon, jonne mies myös jäi. Sauvé ja Edwards tekivät erinomaista työtä Sabresin maalilla ja he voittivatkin kauden päätyttyä Vezina Trophyn.

2. joulukuuta 1981 Sauvé myytiin Detroitiin, mutta hän palasi Sabresiin 1. kesäkuuta 1982 vapaana pelaajana. Edwars oli myyty Calgary Flamesille. Sauvén maalivahtiparina oli nuori Tom Barrasso kauden 1983–1984 ja kauden päätyttyä miehet jakoivat William M. Jennings Trophyn. Nopeasti Barrasso haastoi Sauvén ykkösmaalivahdin paikasta vahvoilla otteillaan ja Sauvé myytiin Chicago Black Hawksiin. Vaihdossa Sabres sai Black Hawksin kolmannen kierroksen varausvalinnan vuodelta 1986. Chicagossa Sauvé pelasi kaksi kautta ja liittyi New Jersey Devilsiin vapaana pelaajana 10. heinäkuuta 1987. Pelattuaan kaksi kautta Devilsissä, Sauvé ilmoitti vetäytyvänsä eläkkeelle selkäongelmien takia.

## Muuta
Sauvén nuorempi veli, hyökkääjä Jean-François Sauvé, pelasi myös Sabresissa. Myös hänen poikansa Philippe Sauvé on pelannut maalivahtina NHL:ssä sekä nykyään Euroopassa.
21st Century Breakdown

**21st Century Breakdown** on yhdysvaltalaisen Green Day -yhtyeen 15. toukokuuta 2009 julkaistu kahdeksas studioalbumi. Albumissa on kolme osiota: *Act 1 – Heroes and Cons*, *Act 2 – Charlatans and Saints* ja *Act 3 – Horseshoes and Handgrenades*. Kappaleita levyltä löytyy 18.

Albumin tuottajana toimi Garbagesta tuttu Butch Vig, joka on tuottanut muun muassa Nirvanaa ja Smashing Pumpkinsia.
Albumilta on julkaistu singlet ”Know Your Enemy”, ”21 Guns”, ”East Jesus Nowhere”, ”21st Century Breakdown” ja ”Last of the American Girls”

Levy myi Suomessa kultaa kymmenessä tunnissa julkaisun jälkeen.

## Kappalelista

### Bonuskappaleet

## Kokoonpano
* Billie Joe Armstrong – laulu, kitara, piano
* Tre Cool – rummut, lyömäsoittimet
* Mike Dirnt – bassokitara, taustalaulu

## Arviot
* Allmusic: 
* Entertainment Weekly: B
* Robert Christgau: C
* Rolling Stone: 
* Soundi: 

## Lähteet
Kiikalan vaakuna

**Kiikalan kunnanvaakuna** on saanut aiheensa paikkakuntalaisten liikanimestä. Kiikalalaisia kutsuttiin leikillisesti ”Kiikalan naurisäijiksi”.

Vaakunan on suunnitellut Ahti Hammar, ja se vahvistettiin käyttöön 4. tammikuuta 1960. Vaakunan selitys on ”punaisessa kentässä kultainen nauris”. Vaakuna muuttui epäviralliseksi kotiseutuvaakunaksi 2009, kun Kiikala liittyi kahdeksan ympäröivän kunnan kanssa Saloon muodostaen uuden Salon kaupungin.

## Lähteet
*
Jeffrey Parazzo

**Jeffrey Parazzo** (s. 29. maaliskuuta 1978 
Toronto, Ontario) on kanadalainen näyttelijä, joka tunnetaan roolistaan Trent Fernandezina televisiosarjasta *[[Power Rangers Dino Thunder]]*. Ennen rooliaan hän usein esiintyi televisiomainoksissa ja teatterissa. Parazzo on esiintynyt muutamissa televisiosarjoissa ja elokuvissa, kuten *[[Älä kerro äidille]]* ja *[[Kadonneiden jäljillä]]*. Hän vieraili myös *[[Power Rangers: SPD]]:ssä* Trent Fernandezin ja Tommy Oliverin ääninä.

## Lähteet
Rub el Hizb

**Rub el Hizb** (, "neljännes + ryhmä", Unicode: U+06DE, ) on arabialaisten aakkosten merkki, joka tarkoittaa kappaleen loppumista. Se on nähtävissä monien maiden lipuissa ja Petronas Towersien pohjakaava on sen muotoinen.


Kuva:Coat of Arms of Turkmenistan.svg|Turkmenistanin vaakuna
Kuva:Coat of Arms of Uzbekistan.svg|Uzbekistanin vaakuna
Kuva:Flag of Azerbaijan.svg|Azerbaidžanin lippu
Tenholan vaakuna

**Tenholan kunnanvaakuna** on saanut aiheensa Tenholan historiasta ja sen selitys on ”vihreässä kentässä hopeinen, polvistunut enkeli pitäen molemmilla käsillään kultaista lippua, jossa musta, paaluittainen piilu”.

## Vaakunan historiaa
Vaakunan polvistunut enkeli oli kuva-aiheena jo keskiaikaissa Raaseporin kihlakunnan sinetissä. Sinetin aihetta käytettiin myös kihlakunnan nostoväen lipussa isonvihan aikaan. Vihreässä lipussa oli kuvattuna etupuolella Ruotsin kuningas Kaarle XII:nnen monogrammi, kihlakunnan sinettiaiheen ollessa lipun kääntöpuolella. Vuonna 1739 karsbylainen Kristina Ekestubbe lahjoitti lipun Tenholan kirkolle, missä sitä käytettiin sakastin alttarivaatteena. Alkuperäistä lippua säilytetään nykyisin kansallismuseossa. Vuonna 1994 lahjoitettiin kirkolle lipusta kopio, jota oltiin käytetty Tenholan suojeluskunnan lippuna.

Vaakunan enkelin pitelemässä lipussa esiintyvä piilukirves on puolestaan Pyhän Olavin, pitäjän katoliselta keskiajalta peräisin olevan suojeluspyhimyksen symboli. Pyhän Olavin tunnuksena piilua on käytetty myös muun muassa Kalvolan, Sysmän ja Tyrvään vaakunoissa.

Vaakunan on suunnitellut Gustaf von Numers, ja se vahvistettiin käyttöön 29. joulukuuta 1953. Vaakuna muuttui epäviralliseksi kotiseutuvaakunaksi 1993 kun Tenhola liittyi Tammisaaren kaupunkiin.

### Galleria

Tiedosto:Raseborgs härads sigill.jpg|Raaseporin kihlakunnan sinetti vuodelta 1647
Tiedosto:Raseborgs vestr härads kronofogde kontors sigill.jpg|Raaseporin läntisen kihlakunnan kruununvoudin sinetti 1700–1800-luvuilta.
Tiedosto:Tenholan pitäjän nostoväen lippu 1.jpg|Tenholan pitäjän nostoväen lippu vuodelta 1712. Lipun etupuolelle on kuvattuna laakeriseppeleen ympäröimä enkeli kädet ojennettuna.
Tiedosto:Tenholan pitäjän nostoväen lippu 2.jpg|Tenholan pitäjän nostoväen lippu vuodelta 1712. Lipun kääntöpuolelle on kuvattuna laakeriseppeleen ympäröimä Kaarle XII:n monogrammi.
Tiedosto:Tenala skyddskårs fana.jpg|Vanhaan nostoväen lippuun perustuva Tenholan suojeluskunnan lippu


## Lähteet
Denga

**Denga** () oli eräs Venäjän rahayksikkö 1300-luvulta 1800-luvulle saakka.

Hopeinen Denga otettiin käyttöön jo 1300-luvulla, ja se olikin Venäjän tärkein rahayksikkö vuoden 1534 rahauudistukseen saakka. Uudistuksessa dengan arvo tuli vastaamaan ½ kopeekkaa. Pietari Suuren rahauudistuksessa kolikko muuttui kupariseksi ja 1800-luvun puolivälissä siitä tuli nimeltään ½ kopeekkaa.

## Katso myös
* Venäjän rupla

## Lähteet
Euran vaakuna

**Euran vaakuna** on saanut aiheensa Euran kunnan historiasta. Vaakunan karhu on jaettu aihe Satakunnan vaakunan kanssa viitaten pitäjän asemaan yhtenä maakunnan vanhoista keskuksista. Sakarakoro symboloi seudun muinaislinnoja.

Vaakunan on suunnitellut Gustaf von Numers, ja se vahvistettiin käyttöön 9. elokuuta 1954. Vaakunan selitys on ”kultakentässä sinisen, sakarakoroisen reunuksen ympäröimänä musta, punavaruksinen karhu pystyasennossa, oikeassa kämmenessään iskuun kohotettu sininen miekka”.

## Lähteet
*
Ahvenlammi

**Ahvenlammi** tarkoittaa seuraavia:

*Ahvenlammi, järvi Forssassa
*Ahvenlammi, järvi Hattulassa
*Ahvenainen, lampi Heinolan Marjoniemessä
*Ahvenlammi, järvi Hyvinkäällä
*Ahvenlammi, järvi Hämeenlinnassa
*Ahvenlammi, lampi Ikaalisten Tevaniemessä
*Ahvenlammi, järvi Ikaalisten Vesajärvellä
*Ahvenlammi, lampi Jalasjärvellä
*Ahvenlammi, järvi Juupajoella
*Ahvenlammi, järvi Jämsän keskustassa
*Ahvenlammi, järvi Jämsän Ehunsalmella
*Ahvenlammi, järvi Jämsän Heilassa
*Ahvenlammi, kylä Jämsässä
*Ahvenlammi, järvi Kangasalla
*Ahvenlammi, järvi Karkkilassa
*Ahvenlammi, järvi Kuhmoisissa
*Ahvenlammi, järvi Kurun Kaidankylässä
*Ahvenlammi, lampi Lahdessa
*Ahvenlammi, järvi Mänttä-Vilppulassa
*Ahvenlammi, järvi Nastolassa
*Ahvenlammi, järvi Porin Niinikankaalla
*Ahvenlammi, järvi Noormarkussa
* Ahvenlammi, järvi Oriveden Enonsivulla
* Ahvenlammi, järvi Oriveden Hanhilahdella
* Ahvenlammi, järvi Oriveden Lauttakulmalla
* Ahvenlammi, eteläisempi järvi Oriveden Siikanevalla 
* Ahvenlammi, pohjoisempi järvi Oriveden Siikanevalla
* Ahvenlammi, järvi Oriveden Vitelissä
*Ahvenlammit, kaksi järveä Oulun Vepsällä
*Ahvenlammi, järvi Pomarkussa
*Ahvenlammit, järvi Ruovedellä
*Ahvenlammi, lampi Ruoveden Joensuussa
*Ahvenlammi, järvi Ruoveden Parkkuulla
*Ahvenlammi, järvi Ruoveden Pihlajalahdella
*Ahvenlammi, järvi Kiskossa Salossa
*Ahvenlammi, järvi Suomusjärvellä Salossa
*Ahvenlammi, järvi Tampereen Teiskon Jylhänperällä
*Ahvenlammi, järvi Tampereen Terälahdessa
*Ahvenlammi, järvi Tampereen Ukaalla
*Ahvenlammi, järvi Tampereen Viitapohjalla
*Ahvenlammi, järvi Ulvilassa
*Ahvenlammi, lampi Virtain Jähdyspohjassa
*Ahvenlammi, lampi Virtain Kangasniemenylässä
*Ahvenlammi, lampi Virtain Siekkiskylässä
*Ahvenlammi, järvi Ylitorniolla
*Ahvenlammi, järvi Ylöjärven Kyrönlahdella
*Ahvenlammi, järvi Ylöjärven Länsi-Aureella
*Ahvenlammi, järvi Ylöjärven Poikeluksessa
*Ahvenlammi, eteläisempi lampi Äänekoskella lähellä Vihijärveä
*Ahvenlammi, pohjoisempi lampi Äänekoskella lähellä Vihijärveä 

## Katso myös

*Ahvenlampi
Fort La Reine

**Fort La Reine** oli linnoitus läntisessä Kanadassa, linnoitus oli yksi useasta Pierre La Vérendryen rakennuttamasta linnoituksista joita hän käytti tukikohtinaan tutkiessaan ja edetessään läntisen Kanadan erämaa-alueilla. Linnoitus rakennettiin vuonna 1738 Assiniboinejoen rannalle, paikalle jossa sijäitsee nykyisessä Manitoban provinssissa, Portage la Prairien kaupungin paikalla. Linnoitus oli tutkimusmatkailun ohella tärkeä turkiskaupan keskus, jossa kauppiaat Manitoba-, Winnipegosis-, Winnipegjärviltä ja Saskatchewanjoelta kohtasivat.

Vérendrye suoritti useita tutkimusmatkoja ja niiden seurauksena rakensi useita tukikohtia, kuten Fort Dauphin, Fort Bourbon, Fort Paskoya ja Fort de la Corne. 

## Lähteet

## Aiheesta muualla
* Fort la Reine Museon kotisivut 
* Manitoba Historical Society - la Verendrye 
* Manitoba Historical Society - Manitoban kronologinen historia
IHeartMedia

**iHeartMedia** on yhdysvaltalainen mediayhtiö. Se omistaa yli 800 radioasemaa eri puolilla Yhdysvaltoja, joilla se muodostaa maan suurimman radioverkon. Yrityksen perustivat L. Lowry Mays ja Red McCombs vuonna 1972.

iHeartMedian omistama Clear Channel Communications on yksi maailman suurimmista ulkomainontayrityksistä. Sillä on yli 900&nbsp;000 mainospaikkaa eri puolilla maailmaa.

## Lähteet

## Aiheesta muualla
* iHeartMediain kotisivut 
* iHeartMedia Suomi Oy:n kotisivut
Hyönteistietokanta

**Hyönteistietokanta** oli tietokanta internetissä, jonne kuka tahansa pystyi ilmoittamaan havaintoja perhosista ja muista hyönteisistä sekä hämähäkkieläimistä. Sen havainnot olivat avoimesti kaikkien saatavilla. 

Hyönteistietokanta suljettiin 4.6.2018, jolloin sen havainnot siirrettiin Suomen Lajitietokeskuksen Vihko-havaintojärjestelmään.

## Historia
Hyönteistietokannan kehitti Matti Virtala. Sen kasvu alkoi 2000-vuosikymmenen puolivälissä, kun sen tietokanta siirrettiin Helsingin yliopiston Luonnontieteellisen keskusmuseon palvelimelle ja Suomen Perhostutkijain Seura alkoi käyttää sitä pääasiallisena tietojenkeruukanavanaan. Syyskuussa 2008 tietokantaan tallennettiin miljoonas havainto, kun Ruotsin vastaavassa oli vasta puoli miljoonaa havaintoa.

Kaksisiipisten ja perhosten tiedonkeruu oli keskitetty Hyönteistietokantaan, kun esimerkiksi sudenkorentotiedot ohjattiin tallentamaan Luonnontieteellisen keskusmuseon havaintotietokanta Hatikkaan. Pääosa esimerkiksi nivelkärsäisten ja perhosten tiedoista oli Hyönteistietokannassa, mutta viime vuosina uhanalaisten perhoslajien tietoja on tallennettu myös Suomen ympäristökeskuksen Eliölajit-tietokantaan. Esimerkiksi Suomen lajien uhanalaisuusarvioinnissa, Suomen lajien uhanalaisuus – Punainen kirja 2010, perhosten uhanalaisuusarviointi perustui pääsääntöisesti Hyönteistietokannan havaintoaineistoon.

Hyönteistietokanta toimi Luonnontieteellisen keskusmuseon palvelimella. Hyönteistietokantaan oli tallennettu myös Luonnontieteellisen keskusmuseon kokoelmatietoja.

## Lähteet
*

### Viitteet

## Aiheesta muualla

* Hyönteistietokannan vanha sivusto
Tuomas Ketola

**Tuomas Ketola** (s. 21. helmikuuta 1975 Turku) on suomalainen tennispelaaja. Parhaimmillaan hän on ollut tenniksen maailmanlistan kaksinpelirankingin sijalla 130 toukokuussa 1998 ja nelinpelirankingin sijalla 76 lokakuussa 1998. Hän on viisi kertaa selviytynyt grand slam -turnauksen pääsarjaan, mutta vain kerran voittanut ensimmäisen kierroksen ottelunsa.

Ketola hävisi huhtikuussa 1998 parinsa Neville Godwinin kanssa Hongkongin ATP-turnauksen loppuottelun Byron Blackille ja Alex O'Brienille. Hän on voittanut viisi ATP-haastajaturnausta. Ketola pelasi Suomen Davis Cup -joukkueessa vuosina 1993–2007. Hän on eniten Davis Cup -maaotteluita pelannut suomalainen 31 maaottelullaan.

Peliuran jälkeen Ketola on toiminut valmentajana Tampereen Tennisseurassa sekä Micke Kontisen henkilökohtaisena valmentajana.

## Lähteet
* 

### Viitteet
Heinrich Haussler

**Heinrich Haussler** (s. 25. helmikuuta 1984 Inverell, Uusi Etelä-Wales, Australia) on saksalais-australialainen maantiepyöräilijä, joka kilpaili ammattilaisena vuosina 2005–2023. Aktiiviuransa jälkeen hän on toiminut apulaisjoukkueenjohtajana Bora-Hansgrohe -tallissa.

Saksalaissukuinen Haussler asui syntymäkaupungissaan Inverellissa, Uuden Etelä-Walesin pohjoisosissa, vuoteen 1999, jolloin hän 15-vuotiaana muutti Saksaan tavoitteenaan ammattipyöräilijän ura. Hän aloitti ammattilaisuransa Gerolsteiner-tallissa 2005 ja voitti heti ensimmäisenä ammattilaisvuonnaan etapin Espanjan ympäriajossa. Vuosina 2009–2010 hän edusti Cervélo TestTeamia, kausilla 2011–2012 Garmin-Cervéloa, 2013–2016 IAM Cyclingia ja vuodesta 2017 Bahrain-Merida / Bahrain-McLarenia. Haussler on ajajatyypiltään kirimies ja hänen ominaisuutensa sopivat hyvin myös mukulakivipintaisilla teillä ajettaviin kevään klassikoihin.

Haussler sijoittui toiseksi vuoden 2009 Milano – San Remo -klassikossa jouduttuaan päästämään Mark Cavendishin ohitseen aivan viime metreillä. Hän sijoittui samana vuonna toiseksi myös Flanderin ympäriajossa. Ranskan ympäriajossa hän voitti mäkisessä maastossa ajetun 13. etapin yli neljän minuutin erolla toiseksi tulleeseen Amets Txurrukaan. Hän voitti maantieajon Australian-mestaruuden 2015.

## Saavutuksia

;2005
:Sachsen Tour, sprinttikilpailun ja nuorten kilpailun voitto
:Niedersachsen Rundfahrt, alle 23-v. kilpailun voitto
:Espanjan ympäriajo, 19. etapin voitto, 21. etapilla kolmas
;2006
:Vuelta a Murcia, pistekilpailun sekä 1. ja 5. etapin voitto
:Circuit Franco-Belge, 2. ja 4. etapin voitto
:Rheinland-Pfalz Rundfahrt, 3. etapin voitto
;2007
:Niedersachsen Rundfahrt, pistekilpailun ja 5. etapin voitto
:Dauphiné Libéré, 1. etapin voitto
;2008
:Bayern Rundfahrt, 5. etapin voitto
:Espanjan ympäriajo, 16. etapilla kolmas
;2009
:Qatarin ympäriajo, kokonaiskilpailussa toinen
:Volta ao Algarve, 1. ja 5. etapin voitto
:Pariisi–Nizza, 2. etapin voitto
:Milano–San Remo, toinen
:Flanderin ympäriajo, toinen
:Pariisi–Roubaix, seitsemäs
:GP Triberg Schwarzwald, voitto
:Ranskan ympäriajo, 13. etapin voitto
:Tour du Poitou-Charentes, 5. etapin voitto
;2010
:Qatarin ympäriajo, pistekilpailun voitto
:Omloop Het Nieuwsblad, toinen
:GP Kanton Aargau Kippingen, kolmas
:Sveitsin ympäriajo, 2. etapin voitto
;2011
:Qatarin ympäriajo, kokonaiskilpailussa toinen, pistekilpailun sekä 2. ja 3. etapin voitto
:Pariisi–Nizza, pistekilpailun voitto
:Tour of Beijing, 2. etapin voitto
:GP Ouest-France, kolmas
;2013
:Gent–Wevelgem, neljäs
:Flanderin ympäriajo, kuudes
:Bayern Rundfahrt, 5. etapin voitto
;2014
:Bayern Rundfahrt, 1. etapin voitto
:Ranskan ympäriajo, 15. etapilla toinen
;2015
:Maantieajon Australian-mestaruus
;2016
:Milano – San Remo, seitsemäs
:Pariisi–Roubaix, kuudes
;2021
:Omloop Het Nieuwsblad, neljäs

## Lähteet
*Profiili www.cyclingarchives.com-sivustolla 
*Saavutuksia www.trap-friis.dk-sivustolla 

### Viitteet

## Aiheesta muualla
*Virallinen sivusto
George Sangster

**George Sangster** on alankomaalainen Leidenissa asuva lintutieteilijä.

Sangsterin erikoisalaa on lintujen taksonomia. Hän on kirjoittanut aiheesta useita artikkeleita lintutieteellisiin sarjoihin, kuten Dutch Birding ja British Birds. Hän toimii Alankomaiden, Ison-Britannian ja Euroopan lintujen luokittelukomiteoissa.

Sangster nimesi yhdessä Frank G. Rozendaalin kanssa indonesialaisen floresinkehrääjän (*Caprimulgus meesi*) vuonna 2004. Laji on nimetty Gerlof Fokko Meesin kunniaksi.

## Lähteet
Greetings from Finsbury Park, N4

__NOTOC__
**Greetings from Finsbury Park, N4** on suomalaisen pop-duo Dirty Fingernailsin esikoisalbumi. Se julkaistiin 15. lokakuuta 2008.

## Kappaleet
Kaikki kappaleet kirjoittanut Dirty Fingernails.

#
#
#
#
#
#
#
#
#
#
#

## Kokoonpano
* Sami Salo – laulu, kitara
* Päivi Salo – laulu, kosketinsoitin
* Jarno Alho – basso (kappale 4), lyömäsoittimet (kappale 8)
* Antti Hietala – rummut (kappaleet 2, 8 ja 11)
* Charlie & Jarno Alho – rummut (kappale 11)
* Nuutti Palonen – rummut (kappaleet 1, 3 ja 4)
* Tommi Kolunen – trumpetti (kappale 11)

## Arvostelut
* Soundi: 

## Lähteet

## Aiheesta muualla
*
Pohjoisen jäämeren konferenssi

**Pohjoisen jäämeren konferenssi** järjestettiin 27.–29. toukokuuta 2008 Ilulissatissa, Grönlannissa. Konferenssiin osallistuivat viisi Pohjoisen jäämeren rantavaltiota, Kanada, Norja, Tanska, Venäjä ja Yhdysvallat. Konferenssin tuloksena oli Pohjoisen jäämeren omistuskiistaa ja alueen ympäristöasioita selvittävä Ilulissatin julistus.

## Osallistujat
* Kanada: Gary Lunn, Kanadan luonnonvaroista vastaava ministeri
* Norja: Jonas Gahr Støre, Norjan ulkoministeri
* Tanska: Per Stig Møller, Tanskan ulkoministeri, sekä Hans Enoksen Grönlannin edustajana
* Venäjä: Sergei Lavrov, Venäjän ulkoministeri
* Yhdysvallat: John D. Negroponte, Yhdysvaltain varavaltiosihteeri

## Tarkoitus ja Ilulissatin julistus
Konferenssin kutsui koolle Tanskan silloinen ulkoministeri Per Stig Møller, joka pyrki kokouksella vahvistamaan kansainvälisten, arktisia alueita koskevien sopimusten kunnioittamista ja yhteistyötä ympäristökatastrofin ehkäisemisessä. "Meidän tulee jatkaa arktisten alueiden vaatimien velvollisuuksien täyttämistä, kunnes YK päättää kenelle Pohjoisen jäämeren alueet ja sen luonnonvarat kuuluvat. Meillä on myös velvollisuus mahdollistaa Pohjoisen jäämeren kestävä kehitys kunnioittaen alkuperäisasukkaita, jotka ovat kalastaneet ja metsästäneet täällä vuosituhansien ajan." Konferenssin toinen alkuunpanija oli Grönlannin pääministeri Hans Enoksen.

Konferenssin tuloksena oli kaikkien osallistujamaiden allekirjoittama Ilulissatin julistus, jonka mukaan ne kaikki noudattaisivat jo olemassa olevia säädöksiä, kuten Yhdistyneiden Kansakuntien merioikeusyleissopimusta ja muita monenvälisiä ympäristösopimuksia.

## Kritiikki
Konferenssin suurin kritiikinlähde oli joidenkin Arktisen neuvoston jäsenmaiden jättäminen ulkopuolelle. Näihin lukeutuivat muun muassa alueen alkuperäiskansat, Islanti, Ruotsi ja Suomi. Rob Huebertin, Calgaryn yliopiston armeija- ja strategiatutkimuskeskuksen apulaisjohtajan, mielestä konferenssin järjestäjänä olisi tullut olla Arktinen neuvosto, ei yksittäinen valtio. Mikäli konferenssin olisi järjestänyt Arktinen neuvosto, se olisi Huebertin mukaan ollut merkittävä vahvistus Arktisen neuvoston yhteistyölle. Ennen konferenssin alkua Tanskan hallituksen kansainvälisen oikeuden osastonjohtaja Thomas Winkler sanoi, että Tanska välittää Arktiselle neuvostolle Ilulissatin tapaamisen tapahtumista. "Ilulissatin konferenssin ei ole tarkoitus olla Arktisen neuvoston kilpailija."

Grönlantilaispoliitikko ja grönlantilaisen ympäristöjärjestön, Inuit Circumpolar Conferencen, puheenjohtaja Aqqaluk Lynge sanoi alkuperäiskansojen poisjättämisen marginalisoivan heidät.

## Lähteet

## Aiheesta muualla
* Ilulissatin julistus kokonaisuudessaan SIKUNewsissa 
* Grönlannin pääministerin avajaispuhe 
* Tanskan ulkoministerin konferenssissa pitämä puhe
Valkoinen Ranger

**Valkoinen Ranger** () on kuvitteelinen titteli Power Rangers -universumissa. Se esiteltiin ensi kerran televisiosarjassa *[[Mighty Morphin Power Rangers]]in*, jaksossa "White Light, Part 1" vuonna 1994. Sarjassa tittelin loivat Zordon ja Alpha 5, jotka tekivät Tommy Oliverista ensimmäisen henkilön kantamaan Valkoisen Rangerin titteliä ja olemaan myös ryhmänjohtaja.

Sarjojen aikana naiset ovat olleet Valkoisen Rangerin roolissa pääjäseniä, kun taas miehet ovat toimineet erikoistapauksina tullessaan kesken sarjaan mukaan. Miehillä on yleensä aseista käytössä miekka, kun taas naispuolisten Valkoisten Rangereiden aseet muistuttavat Vaaleanpunaisten Rangereiden aseita. Valkoinen Ranger on lisäksi harvoiten käytetty titteli, vaikka sen kaksi omistajaa ovatkin toimineet ryhmänjohtajina.

## Esiintymiset

### Televisiosarjat
Titteli on esiintynyt seuraavissa sarjoissa:

*Mighty Morphin Power Rangers
*Mighty Morphin Alien Rangers
*Power Rangers Wild Force
*Power Rangers Dino Thunder
*Power Rangers Mystic Force
*Power Rangers Jungle Fury

### Elokuvat
Valkoinen Ranger on esiintynyt ainoassa elokuvassaan Power Rangers vuonna 1995, jossa hahmoa näytteli Jason David Frank. Ensimmäinen Valkoinen Ranger Tommy Oliver toimii myös elokuvassa ryhmänsä johtajana televisiosarjan Mighty Morphin Power Rangersin tavoin.

### Videopelit
Valkoinen Ranger on pelattavana hahmona muun muassa Super Nintendolle ja Sega Mega Drivelle julkaistussa Mighty Morphin Power Rangers: The Movie -pelissä, sekä Power Rangers: Wild Forcessa ja Power Rangers: Super Legendsissa.

#### Luettelo peleistä

## Luettelo Valkoisista Rangereista
Frank G. Rozendaal

**Frank G. Rozendaal** (9. toukokuuta 1957 – 3. joulukuuta 2013) oli alankomaalainen lintutieteilijä.

Rozendaalin erikoisalaa oli lintujen taksonomia. Hän julkaisi useita artikkeleita lintujen luokittelusta.

Rozendaal nimesi tanimbarinsilkkikerttusen (*Cettia carolinae*) vuonna 1987. Yhdessä George Sangsterin kanssa Rozendaal nimesi indonesialaisen floresinkehrääjän (*Caprimulgus meesi*) vuonna 2004. Laji nimettiin Gerlof Fokko Meesin kunniaksi.

## Lähteet
300: March to Glory

**300: March to Glory** on Collision Studiosin kehittämä ja Warner Bros. Interactiven hack and slash -tyylinen videopeli. Helmikuussa 2007 PlayStation Portablelle julkaistu peli perustuu Frank Millerin *[[300 (sarjakuva)|300]]*-sarjakuvasarjaan ja samannimiseen elokuvaan.

## Pelaaminen
Peli alkaa hetkeä ennen Thermopylain taistelua ja pelaaja ottaa haltuunsa kuningas Leonidaan taistellen tällä elokuvasta ja sarjakuvista tuttujen kenttien läpi. Pelaaja saa matkan varrella muun muassa tappamistaan persialaisista pisteitä, joilla hän voi parannella haarniskaansa ja aseitaan tai ostaa uusia liikkeitä. Hän kohtaa taistelussa useita erilaisia vastuksia, kuten orjia, keihäsmiesiä, jousimiehiä ja myös itse persialaisten kenraaleita. Pelaaja pääsee myös välillä ohjaamaan muita joukkojaan falangissa, jota käytetään etenkin suuria petoja, kuten sotanorsuja vastaan.

## Aiheesta muualla
* 
* Pelin viralliset kotisivut
Scarface: Money. Power. Respect.

**Scarface: Money. Power. Respect.** on FarSight Studiosin kehittämä ja Vivendi Gamesin julkaisema strategiapeli, joka pohjautuu elokuvaan *[[Scarface - arpinaama]]*. Peli julkaistiin vuonna 2006 PlayStation Portablelle.

*Scarface: Money. Power. Respect.* on kuitenkin edeltäjästään poiketen vuoropohjainen strategiapeli, jossa on sekä yksinpeli että moninpeli. Pelaaja hallitsee omaa aluettaan tehden strategisia päätöksiä saadakseen valtaa ja komentaa samalla joukkojaan taistelussa vastustajiensa kanssa.
Mario Tennis (Nintendo 64)

**Mario Tennis** on Camelot Software Planningin kehittämä ja Nintendon julkaisema urheilupeli. Peli on julkaistu vuonna  Nintendo 64:lle. Tässä pelissä esiteltiin ensimmäistä kertaa Waluigi.

## Pelattavat hahmot

* Mario
* Luigi
* Prinsessa Peach
* Baby Mario
* Yoshi
* Donkey Kong
* Paratroopa
* Wario
* Waluigi
* Prinsessa Daisy
* Toad
* Birdo
* Bowser
* Boo
* Shy Guy (lukittu hahmo)
* Donkey Kong Jr. (lukittu hahmo)

## Peli-tilat

* **Exhibition** – näytösottelu, johon voi osallistua 1 – 4 pelaajaa. Tässä voi valita pelattavat hahmot, areenan, vaikeustason, pelin keston ja pelin tyylin (1 vastaan 1, tai 2 vastaan 2).
* **Tournament** – turnaus-tila, jota voi pelata yksi pelaaja. Turnauksia on kolme: Mushroom Cup, Flower Cup ja Star Cup. Peli menee sitä vaikeammaksi, mitä korkeammalle kapuaa turnauksessa. Turnauksia voi pelata joko 1 vastaan 1, tai 2 vastaan 2 -tyylillä. Voittamalla turnauksia saa palkinnoksi uusia areenoita ja hahmoja sekä kuvat pokaaleista Asetukset-tilaan.
* **Ring Shot** – melkein kuin Exhibition-tila, mutta tässä on pelaajien tehtävä yhteistyötä. Verkon yläpuolelle ilmestyy erikokoisia renkaita, joiden läpi pallon on osuttava.
* **Bowser Stage** – kuten Exhibition-tila mutta ottelu käydään erityisellä Bowserin kiikkuvalla pelikentällä, jossa voi käyttää erilaisia esineitä vastustajan häiritsemiseksi.
* **Piranha Challenge** – tavoitteena on lyödä takaisin kaikki 50 palloa, joita verkon toisella puolella olevat piraijakasvit sylkevät. Siellä on myös yksi vastustaja, joka yrittää torjua pelaajan lyömät pallot.

* **Erikoispelit**
** **Short Game** – pikapeli jossa viisi pistettä saanut voittaa. Tässä voidaan valita erikoisia sääntöjä.
** **Tiebraker** – ottelu jossa seitsemän pistettä saanut, vähintään kahden pisteen erolla, voittaa. 
** **Demo Mode** – demo-tila, jossa ottelevat ainoastaan tietokoneen ohjaamat pelaajat.

## Aiheesta muualla
* 
* [Mario Tennis -peli Super Mario Wikissä](http://www.mariowiki.com/Mario_Tennis_(N64)) 
* Virallinen sivusto 
* Peli Internet Movie Databasessa
Koldo Fernández

**Koldo Fernández de Larrea** (s. 13. syyskuuta 1981 Vitoria-Gasteiz, Baskimaa) on espanjalainen maantiepyöräilijä. Hän aloitti ammattilaisuransa vuonna 2004 ja edusti Euskaltel-Euskadi-tallia vuoteen 2011 saakka. Viimeisillä ammattilaiskausillaan 2012–2014 hän kilpaili Garmin-joukkueessa. Hän oli ajajatyypiltään kirimies.

## Saavutuksia

;2007
:Tirreno–Adriatico, 7. etapin voitto
:Espanjan ympäriajo, 6. etapilla toinen
;2008
:Tour de Vendée, voitto
:Vuelta a Murcia, 5. etapin voitto
:Vuelta a Castilla y León, 5. etapin voitto
:Euskal Bizikleta, 2. etapin voitto
:Vuelta a Burgos, 3. etapin voitto
:Italian ympäriajo, 13. etapilla kolmas
:Espanjan ympäriajo, 4. etapilla kolmas
;2009
:Volta ao Algarve, 2. etapin voitto
:Gent–Wevelgem, kuudes
:Circuito de Getxo, voitto
:Vuelta a Burgos, 1. etapin voitto
;2010
:Vuelta a Burgos, 1. etapin voitto
:Espanjan ympäriajo, 5. etapilla toinen
:Tour de Vendée, voitto

## Lähteet
*Profiili www.cyclingarchives.com-sivustolla 
*Saavutuksia www.trap-friis.dk-sivustolla 
### Viitteet

## Aiheesta muualla
*Virallinen sivusto
Valkosalvia

**Valkosalvia** (*Salvia apiana*) on monivuotinen huulikukkaiskasvien heimoon kuuluva pensas, joka on kotoisin Yhdysvaltojen Lounais-Kaliforniasta ja Meksikon Baja Californiasta. Kasvia viljellään sen tuoksuvien harmaanvihertävien lehtien ja valkoisten kukkien vuoksi.

Kasvi kasvaa noin 60–100 senttimetriä korkeaksi.

## Viljely
Valkosalviaa lisätään siemenestä tai pistokkaista. Esikasvatus siemenestä aloitetaan maaliskuussa. Laji itää hitaasti ja epätasaisesti ja vaatii lämpimän ympäristön itääkseen. Taimet istutetaan ravinteikkaaseen multaan. Laji vaatii pitkän ja lämpimän kasvukauden, ruukkukasvatus onnistuu kasvihuoneessa tai lämpimällä seinustalla. Laji on hallanarka, eikä talvehdi Suomessa.

## Käyttö
Valkosalviaa käytetään suitsukkeena. Sen savulla uskotaan uuspakanallisissa uskonnoissa olevan puhdistava ja huonoa energiaa poistava vaikutus.

## Lähteet
* 

### Viitteet
Golf (videopeli)

**Golf** on Nintendon vuonna  julkaisema urheilupeli, joka on Mario Golf -pelisarjan ensimmäinen osa. Peli on julkaistu Nintendo Entertainment Systemille ja Famicom Disk Systemille. Peli on julkaistu myöhemmin myös muun muassa Game Boylle. *Golfia* voi pelata yhteensä 1-4 pelaajaa.

## Vastaanotto
Mikrobitin Jukka Tapanimäki antoi pelin Game Boy -versiolle 87 pistettä sadasta.

## Lähteet

## Aiheesta muualla
*
Orli Znojmo

**Orli Znojmo** on tšekkiläinen jääkiekkojoukkue Znojmosta. Joukkue pelaa Tšekin kolmanneksi korkeimmalla sarjatasolla 2. česká hokejová ligassa.

## Historia
Joukkue pelasi ennen Itävallan pääsarjassa pelaamista Tšekin pääsarjassa Extraligassa. Joukkueen paras sijoitus Tšekin Extraligassa on kolmas sija kaudella 2005-06. NHL:n työsulkukaudella 2004-05 joukkueessa pelasi useita NHL-pelaajia, esim. Patrik Eliáš, Martin Havlát ja Tomáš Vokoun. Kaudet 2011-2020 joukkue pelasi Itävallan monikansallista EBEL-liigaa. Kaudeksi 2020–2021 joukkue kuitenkin palasi pelaamaan takaisin Tšekkiin.

## Joukkue kaudella 2025-2026

*Lähde: EliteProspects*

## Valmennus & Joukkueenjohto
***Päävalmentaja:** Milan Procházka 
***Apuvalmentaja & Toimitusjohtaja:** Petr Hrachovina 
***Videovalmentaja:** Jiří Beroun 
***Puheenjohtaja:** Pavel Ohera 
***Joukkueenjohtaja:** Kateřina Oherová 

*Lähde: EliteProspects*

## Lähteet

## Aiheesta muualla
*  Orli Znojmon verkkosivut
Jokaiselle tulta

__NOTOC__
**Jokaiselle tulta** on reggae-yhtye Soul Captain Bandin ensimmäinen pitkäsoitto vuodelta 2001. Levy myi kultaa alkuvuodesta 2009 ensimmäisenä suomenkielisenä reggaelevynä. Juhlan kunniaksi levystä julkaistiin saman vuoden toukokuussa vinyylipainos ja yhtye teki levyn kokoonpanolla lyhyen kiertueen.

Levyltä on julkaistu kaksi singleä: *Taistelun arvoinen / Hypnoosiin* ennen albumia sekä *Mitä suurempi puu / Älä juo tota juttuu* albumin julkaisun jälkeen. Ensiksimainittu sisältää kummastakin kappaleesta lyhennetyt versiot, myöhempi sisältää alkuperäisten versioiden lisäksi KOE remixin *Mitä suurempi puu* -kappaleesta sekä Bommitommin tekemän dubin *Tota juttuu* -kappaleesta. Mitä suurempi puu -singlestä on tehty myös rajoitettu vinyylipainos. Lisäksi *Vapauden kaiho* julkaistiin samannimisellä Amnestyn hyväksi tuotetulla kokoelmalevyllä. 

Albumi debytoi Suomen virallisen listan kuudennella sijalla, ja se pysyi listalla yhteensä 11 viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 

Torvisovitukset Baabelin Torvet ja Tommi Tikkanen.

## Kokoonpano

### Yhtye
* Jukka Poika – laulu
* Nopsajalka – rapit (1., 4., 5., 9.)
* Seppo Paarma – kitara
* Jori Hulkkonen (kitaristi) – kitara
* Tommi Tikkanen – kosketinsoittimet
* Sonja Korkman – lyömäsoittimet ja taustalaulu
* Kari Hulkkonen – basso
* Jaakko Lukkarinen – rummut ja lyömäsoittimet

### Vierailevat muusikot
* DJ Ässämix – levysoittimet (10.)
* Petri Majuri – Saha (3.)
* SCB & Kimmo Helistö – kuoro (6.)
* Eero Savela – trumpetti
* Erno Haukkala – pasuuna

### Tuotanto
* Tommi Tikkanen – äänittäjä, miksaaja
* Petri Majuri – äänittäjä, miksaaja
* Tom-I – tuottaja
* UNDO – kansikuva

## Arvostelut
* Desibeli.net: 
* Soundi: 

## Lähteet
BK Mladá Boleslav

**BK Mladá Boleslav** (Bruslařský klub Mladá Boleslav) on tšekkiläinen jääkiekkoseura, joka pelaa Tšekin pääsarjassa Tipsport Extraligassa. Seura pelaa kotiottelunsa Ško-Energo Arénalla Mladá Boleslavissa.

## Joukkue kaudella 2025-2026

*Lähde: EliteProspects*

## Valmennus & Joukkueenjohto
***Päävalmentaja:** Miloslav Hořava 
***Apuvalmentaja:** Petr Haken 
***Apuvalmentaja:** Martin Slánský 
***Maalivahtivalmentaja & Joukkueenjohtaja:** Filip Šindelář 
***Videovalmentaja:** Jan Vidner 
***Fysiikkavalmentaja:** Michael Obrtel 
***Huoltopäällikkö:** Patrik Dočkal 
***Puheenjohtaja:** Jan Plachý 
***Toimitusjohtaja:** Jan Tůma 
***Urheilutoimenjohtaja:** Martin Ševc 

*Lähde: EliteProspects*

## Lähteet

## Aiheesta muualla
*  BK Mladá Boleslavin verkkosivut
Feliks Tuisku

**Feliks Waldemar Tuisku** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä vääpelinä ja joukkueenjohtajana.  

## Perhe ja Opinnot
Tuiskun vanhemmat olivat sahanomistaja Isak Tuisku ja Hedvig Sofia Nikkola. Hänet vihittiin avioliittoon vuonna 1925 Liisa Saurion kanssa. 

Tuisku kävi kansakoulun ja yhden lukukauden maamieskoulua ja suoritti yksityisesti viidennen luokan Jämsän yhteiskoulussa vuonna 1924.
 
## Jääkärikausi

Tuisku työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 30. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui pataljoonan rintamalta paluun jälkeen Polangenissa järjestetyille erikoiskursseille (pommarikurssi) vuonna 1917.

## Suomen sisällissota
Tuisku saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta  1918. Hänet komennettiin Suomen sisällissotaan aluksi komppanianvääpeliksi ja myöhemmin joukkueenjohtajaksi 4. jääkärirykmentin 9. jääkäripataljoonan 3. komppaniaan. Hän otti osaa sisällissodan taisteluihin Viipurissa. 

## Sisällissodan jälkeinen aika
Tuisku palveli sisällissodan jälkeen 4. Jääkärirykmentistä muodostetussa Jääkäripataljoona 4:ssä, joka tunnettiin myöhemmin nimillä Pohjolan jääkäripataljoona ja Kajaanin sissipataljoona. Hän toimi pataljoonassa joukkueenjohtajana, komppanianpäällikkönä ja lopuksi pataljoonan talouspäällikkönä. Hän osallistui heimosotiin Petsamon retkikuntaan 25. helmikuuta 1920. Hän lähti retkelle Tampereelta II komennuskunnan (nimi muuttui myöhemmin retkikunnan 2. komppaniaksi) päällikkönä. Hän haavoittui sotaretkellä Salmijärven taistelussa 1. huhtikuuta 1920. Atmeijasta hän erosi 14. toukokuuta 1927 ja työskenteli sen jälkeen maanviljelijänä Nurmeksessa. 

## Talvi- ja jatkosota
Tuisku osallistui talvisotaan Lieksassa Pohjois-Karjalan Ryhmän Täydennyspataljoonan komentajana. Välirauhan aikana hän toimi Lieksan komendanttina. Jatkosodan puhjettua hänet komennettiin 35. Linnoituskomppanian päälliköksi Rukajärvelle. Hänet haudattiin Nurmekseen.

## Luottamustoimet
Tuisku toimi Nurmeksen Hevosystäväin Seuran jäsenenä ja oli Manttaalikunnan ja Metsänhoitoyhdistyksen puheenjohtajana ja Maataloustuottajain Pohjois-Karjalan piirin johtokunnan varapuheenjohtajana. Hän toimi myös Nurmeksen Sähkö Oy:n johtokunnan jäsenenä.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
SCB

**SCB** voi tarkoittaa ainakin seuraavia:

* Soul Captain Band, suomalainen yhtye
*Tilastollinen keskustoimisto (Statistiska centralbyrån), Ruotsin tilastokeskus